Ericu950/Stoicheia-meter-silver huggingface dataset:
τοῖς γὰρ καθημένοις ἐν σκότῳ καὶ σκιᾷ θανάτου φῶς ἀνέτειλε τὸ σωτήριον καὶ ὁ τοῦ θεοῦ παράδεισος ὁ τῶν χαρισμάτων τοῦ ἁγίου πνεύματος πεπληρωμένος , ἔνθα φησὶν εὑρήσειν ἀγαλλίαμα καὶ εὐφροσύνην καὶ πρὸς τούτοις ἐξομολόγησιν καὶ φωνὴν αἰνέσεως , τῶν μὲν κατορθούντων φωνὴν αἰνέσεως ἀφιέναι , τῶν δὲ ἐπιστρεφόντων ἐκ προτέρων ἁμαρτημάτων δι ἐξομολογήσεως καθαιρομένων .
τὴν κατὰ τοῦ Ἰουδαίων λαοῦ κατηγορίαν καὶ τὸν ἔλεγχον τῆς κατὰ τοῦ Χριστοῦ δυσσεβείας αὐτῶν , τά τε διαδεξάμενα αὐτοὺς κακά , ἐφ οἷς κατ αὐτοῦ τετολμήκασι , διελθών , εἶτα τῆς πάλαι ἐρήμου ἐκκλησίας τὴν ἐπὶ τὸ κρεῖττον μεταβολὴν θεσπίσας καὶ ὡς ἔσται παράδεισος θεοῦ ἐν αὐτῇ καὶ ὡς ἀγαλλίαμα καὶ εὐφροσύνην εὑρήσουσιν οἱ ἐν αὐτῇ , ἐξομολόγησίν τε καὶ φωνὴν αἰνέσεως .
ταῦτα προφήσας σφόδρα ἀκολούθως εἰς ὑπακοὴν τῶν ἑαυτοῦ λόγων ἀνακαλεῖται οὐκέτι τὸ Ἰουδαίων ἔθνος τὸ συνήθως ὀνομαζόμενον Ἰσραήλ , ἀλλὰ σαφῶς τὸν ἐξ ἐθνῶν συστάντα αὐτῷ λαὸν καὶ τοὺς τῶν ἐθνῶν βασιλεῖς αὐτοῖς ῥήμασι λέγων ·
ἀκούσατέ μου ἀκούσατέ μου , λαός μου , καὶ οἱ βασιλεῖς , πρός με ἐνωτίσασθε ·
ὅτι νόμος παρ ἐμοῦ ἐξελεύσεται καὶ ἡ κρίσις μου εἰς φῶς ἐθνῶν 0 .
λαὸν δὲ αὐτοῦ ἐν τούτοις οὐχ οὕτω τις γένοιτ  ἂν ἠλίθιος ὡς νομίσαι δηλοῦσθαι ἐκεῖνον πρὸς ὃν ἐλέγετο ·
ἰδοὺ ταῖς ἁμαρτίαις ὑμῶν ἐπράθητε , καὶ ταῖς ἀνομίαις ὑμῶν ἐξαπέστειλα τὴν μητέρα ὑμῶν , ἀλλ ὁ παρὼν λαὸς ἐξ ἐθνῶν χάριτι θεοῦ σεσῳσμένος εἴη ἄν .
τοῦτο τοιγαροῦν καὶ διὰ τῶν μετὰ χεῖρας προσφωνεῖ λέγων ·
ἀκούσατέ μου ἀκούσατέ μου , λαός μου .
ἀλλὰ καὶ τοὺς βασιλεῖς προσέχειν τοῖς λεγομένοις βούλεται τοὺς τῶν ἐθνῶν ἄρχοντας ἢ καὶ τὰς βασιλείας τῆς γῆς ·
δηλῶν ἐστι γὰρ ὅτε τὰς βασιλείας τοῦτον ὀνομάζει τὸν τρόπον .
τούτοις κατάλληλον διδασκαλίαν ἐκτίθεται λέγων ·
ὅτι νόμος παρ ἐμοῦ ἐξελεύσεται , ὃ δὴ καὶ οἱ λοιποὶ ἑρμηνευταὶ ὁμοίως ἐκδεδώκασιν .
ἔδει γὰρ καινῷ λαῷ τῷ ἐξ ἐθνῶν συστησομένῳ καὶ νόμον δοθῆναι καινόν ·
ὁ γὰρ διὰ Μωσέως δοθεὶς ἀκατάλληλος ἦν τῇ τῶν ἐθνῶν πολιτείᾳ πᾶσαν περιγράφων τὴν σωματικὴν θρησκείαν εἰς ἕνα τόπον τὸν ἐν Ἱεροσολύμοις ·
διόπερ ἀναγκαίως αἰνιττόμενος τὴν καινὴν διαθήκην καὶ τὸ εὐαγγελικὸν κήρυγμα φάσκει ·
ὅτι νόμος παρ ἐμοῦ ἐξελεύσεται καὶ ἡ κρίσις μου εἰς φῶς ἐθνῶν , πάλιν κ ἀνταῦθα φῶς τοῖς ἔθνεσιν ὑπισχνούμενος , οὐ μὴν τῷ Ἰσραήλ 0 .
καὶ ἡ κρίσις μου , οἱ λοιποὶ πάντες ἑρμηνευταὶ τὸ κρίμα μου ἐκδεδώκασι ·
κέκρικα γάρ φησι , καὶ κρίμα παρ ἐμοῦ ὥρισται τὸ γενέσθαι τοῖς ἔθνεσιν εἰς φῶς τὸν ἐμὸν τοῦτον νόμον καὶ τὸ ἐμὸν κρίμα .
καὶ ταῦτά φησιν οὐ μακράν ποτε ἔσται , ἐγγίζει δὲ ταχὺ ἡ δικαιοσύνη μου , κατὰ δὲ τὸν Σύμμαχον 0 ·
ἐξαίφνης ταχυνῶ ·
ἐγγὺς ἡ δικαιοσύνη 0 ·
δικαιοσύνης γὰρ πεπλήρωτο ἡ πᾶσι τοῖς ἔθνεσιν ἐξ ἴσου δωρηθεῖσα χάρις .
τοῦτο δὲ ἦν ὁ Χριστὸς τοῦ θεοῦ , ὃν λαβὼν ἐν ἀγκάλαις ὁ Συμεὼν ἀναγέγραπται εἰρηκώς ·
νῦν ἀπολύεις τὸν δοῦλόν σου , δέσποτα ·
ὅτι εἶδον οἱ ὀφθαλμοί μου τὸ σωτήριόν σου καὶ τὰ ἑξῆς , τὴν θεότητα τοῦ λόγου σημαινούσης τῆς προφητείας .
ὡς γὰρ τὴν ἀνθρωπότητα ἐδήλου διὰ τοῦ σωτηρίου , οὕτως καὶ τὴν θεότητα τοῦτον ᾐνίξατο τὸν τρόπον .
μὴ φοβεῖσθε ὀνειδισμὸν ἀνθρώπων καὶ τῷ φαυλισμῷ αὐτῶν μὴ ἡττᾶσθε , ὅτι φησὶν ·
οἱ θέλοντες ζῆν εὐσεβῶς ἐν Χριστῷ διωχθήσονται καὶ ὀνειδισθήσονται καὶ φαυλισθήσονται ὑπὸ ἀνθρώπων , διωγμούς τε παντοίους καὶ πειρασμοὺς ὑπομενοῦσι .
ὅθεν καὶ περιφράττων αὐτοὺς ἐντεῦθεν ἤδη παραγγέλλει λέγων ·
μὴ φοβεῖσθε ὀνειδισμὸν ἀνθρώπων καὶ τῷ φαυλισμῷ αὐτῶν μὴ ἡττᾶσθε .
χρὴ δὲ μᾶλλον ὁρᾶν φησιν ἐπὶ τὸ διαδεξόμενον αὐτοὺς τέλος .
ὃ δὴ καὶ ὑπογράφει λέγων ·
ὥσπερ γὰρ ἱμάτιον βρωθήσεται ὑπὸ χρόνου καὶ ὡς ἔρια βρωθήσεται ὑπὸ σητός , οὕτω δηλαδὴ καὶ οὗτοι φθορᾷ καὶ ἀπωλείᾳ παραδοθήσονται .
ὅθεν οὐδὲν δεῖ φοβεῖσθαι , θαρσεῖν δὲ τῷ ἑαυτῶν σωτῆρι , ὃν προεδίδαξεν ἀθάνατον καὶ ἀγήρω καὶ διαρκῆ καὶ σωτήριον ὑπάρχειν .
καὶ αὖθις δευτεροῖ τὴν θεολογίαν ἐπισφραγιζόμενος διὰ τῶν μετὰ χεῖρας φάσκων 0 ·
ἡ δὲ δικαιοσύνη μου εἰς τὸν αἰῶνα ἔσται , τὸ δὲ σωτήριόν μου εἰς γενεὰς γενεῶν 0 .
ἡ προσθήκη Ἰερουσαλὴμ οὔ τε ἐν τῇ Ἑβραϊκῇ ἀναγνώσει οὔ τε παρὰ τοῖς λοιποῖς ἑρμηνευταῖς φέρεται , ἀλλ ὁ μὲν Ἀκύλας 0 ·
ἐξεγείρου φησὶν ἐξεγείρου , ἔνδυσαι κράτος , βράχιον κυρίου , καὶ ὁ Σύμμαχος ·
ἐξεγείρου ἐξεγείρου , ἔνδυσαι κράτος , βράχιον κυρίου , καὶ ὁ Θεοδοτίων δὲ ὁμοίως 0 ·
ἐξεγείρου ἐξεγείρου , ἔνδυσαι κράτος , βράχιον κυρίου .
ὅτι τοίνυν κατὰ πάντας τοὺς ἑρμηνευτὰς καὶ κατ αὐτὴν τὴν Ἑβραϊκὴν φωνὴν οὐ τῇ Ἰερουσαλὴμ ὁ λόγος προσφωνεῖ , ἀλλὰ τῷ βραχίονι κυρίου 0 ·
ἀκόλουθον ἂν εἴη καὶ ἡμᾶς εἰς τὸν βραχίονα κυρίου τὴν τοῦ λόγου προσφώνησιν ἀναφέρειν , περὶ οὗ ἀνωτέρω ἐλέγετο ·
καὶ εἰς τὸν βραχίονά μου ἔθνη ἐλπιοῦσιν .
ἐφάσκομεν δὲ τὴν θεότητα τοῦ λόγου τοῦτον σημαίνεσθαι τὸν τρόπον , ἐπεὶ τοίνυν τῷ λαῷ παρεκελεύσατο μὴ φοβεῖσθαι ὀνειδισμὸν ἀνθρώπων καὶ τῷ φαυλισμῷ αὐτῶν μὴ ἡττᾶσθαι , ἀκολούθως ἐκ προσώπου τοῦ λαοῦ εὐχὴ ἀναπέμπεται πρὸς τὸν βραχίονα τοῦ θεοῦ παρακλητική , ἐξεγερθῆναι αὐτὸν καὶ ὑπερμαχῆσαι τοῦ ἰδίου λαοῦ καθικετεύουσα .
ἡμεῖς γάρ φησιν οὐδέν ἐσμεν μὴ σοῦ προασπίζοντος καὶ ὑπερμαχοῦντος ἡμῶν , ὅθεν σὺ αὐτὸς ὁ βραχίων κυρίου ἐξεγείρου ἐξεγείρου καὶ ἔνδυσαι τὴν σαυτοῦ ἰσχὺν καὶ τὸ σαυτοῦ κράτος .
οὕτω δέ φησιν ἐξεγείρου ὡς καὶ ἐν τοῖς πρὸ τούτου χρόνοις 0 .
ἐξεγέρθητι κατὰ τὰς ἡμέρας τὰς ἔμπροσθεν , γενεὰς αἰώνων .
σὺ γὰρ ἦσθα ὁ τὸν μέγαν δράκοντα τὸν ἐν Αἰγύπτῳ τραυματίαν ἀπεργασάμενος καὶ τὴν ἀλαζονείαν αὐτοῦ καθελών , ὁπηνίκα ἅρματα Φαραὼ καὶ τὴν δύναμιν αὐτοῦ ἔρριψας εἰς θάλασσαν .
καὶ νῦν ἐξεγείρου ὁ βραχίων κυρίου , ὅπως καὶ ἐφ ἡμῶν τὰ ὅμοια ἐργάσῃ καὶ διαγάγοις ἡμᾶς σώους ἀπὸ παντὸς πειρατηρίου .
μήτι οὐ σὺ αὐτὸς ὁ λατομήσας ὅρμημα 0 ;
ἢ ἀλαζονείαν κατὰ τὸν Σύμμαχον , ἀλλὰ καί 0 1 ·
ἐτραυμάτισας δράκοντα , ἢ κατὰ τὸν Θεοδοτίωνα 0 ·
μήτι οὐ σὺ αὐτὸς ὁ ἐρημώσας θάλασσαν , ὕδωρ ἀβύσσου , ὁ θεὶς βάθη θαλάσσης ὁδὸν τοῦ διελθεῖν αὐτὴν ἐρρυσμένους καὶ λελυτρωμένους ὑπὸ κυρίου 0 .
Αὐτὰ τοίνυν τὰ ἐπὶ τῶν παλαιῶν ὑπὸ σοῦ τοῦ βραχίονος κυρίου πεπραγμένα καὶ καθ ἡμᾶς οἰκονόμησον ·
οὕτω γὰρ οἱ μὲν πολέμιοι καὶ ἐχθροὶ τοῦ σοῦ λαοῦ τὰ ὅμοια τοῖς παλαιοῖς τυράννοις πείσονται , οἱ δὲ σοὶ θεράποντες καὶ οἰκεῖοι ἥξουσιν εἰς Σιὼν μετ εὐφροσύνης , δηλαδὴ τὴν ἐπουράνιόν σου πόλιν , εἰς ἣν ἀφικόμενοι μετ  εὐφροσύνης καὶ ἀγαλλιάματος αἰωνίου ὥσπερ νικηταί τινες τοῖς παρὰ σοῦ βραβείοις ἀναδήσονται ·
ἐπὶ κεφαλῆς γοῦν αὐτῶν ἔσται αἴνεσις , ἣν ἀντὶ στεφάνου περιθήσονται , καὶ εὐφροσύνη καταλήψεται αὐτούς .
ὅτε καὶ παντὸς φόβου ἐκτὸς γενήσονται οὐκέτι πολεμίους οὐ δὲ ἐχθροὺς ὑφορώμενοι ·
ἐν γὰρ τῇ ἐπουρανίῳ Σιὼν ἀπέδρα ὀδύνη καὶ λύπη καὶ στεναγμός .
ταῦτα τοῦ προφητικοῦ πνεύματος εὐξαμένου ἐκ προσώπου τοῦ νέου λαοῦ καὶ τῆς ἐξ ἐθνῶν ἐκκλησίας ὁ παρακληθεὶς βραχίων τοῦ κυρίου ἀποκρίνεται καί φησιν ·
ἐγώ εἰμι ὁ παρακαλῶν σε ·
αὐτὸς γάρ ἐστιν ὁ ἱλασμὸς ἡμῶν καὶ ὁ παρακαλῶν τοὺς ταπεινούς .
εἶτα καὶ ὑπομιμνῄσκει εὐκαίρως τῆς λογικῆς καὶ κατ  εἰκόνα θεοῦ πεποιημένης οὐσίας λέγων ·
γνῶθι τίς οὖσα ἐφοβήθης ·
σὺ μὲν γὰρ παρ ἐμοῦ μεγίστης ἠξίωσαι τιμῆς , ὡς παρακαλεῖσθαι ὑπ  ἐμοῦ .
ἐγώ εἰμι ὁ παρακαλῶν σε .
οὐκ οἶδα δ ὅπως ἐπιλαθομένη τῆς σαυτῆς ἀξίας δειλίᾳ ὑπήχθης καὶ ἐφοβήθης ἀπὸ ἀνθρώπου θνητοῦ καὶ ἀπὸ υἱοῦ ἀνθρώπου .
λέγει δὲ ταῦτα ὡς πρὸς τοὺς δειλοτέρους καὶ ἀσθενεστέρους τῆς ἐκκλησίας 0 ·
οἱ γὰρ τελειωθέντες καὶ τοῖς ἐν μαρτυρίοις στεφάνοις κατακοσμηθέντες ἔτυχον τῆς παρ αὐτῷ δόξης .
ἐπεὶ δὲ οἱ πάντες ἓν σῶμα τυγχάνουσι καὶ πάσχοντος μέλους συμπάσχουσι πάντα τὰ μέλη , εἰκότως καὶ τοῖς δειλοτέροις καὶ ἀσθενεστέροις καὶ κατὰ καιρὸν τῶν διωγμῶν ὑποσκάζουσι τὴν παράκλησιν καὶ τὴν θεραπείαν προσάγει προσκαλούμενος αὐτοὺς ἐπὶ μετάνοιαν .
γνῶθι τίς οὖσα ἐφοβήθης ἀπὸ ἀνθρώπου θνητοῦ καὶ ἀπὸ υἱοῦ ἀνθρώπου , οἳ ὡς χόρτος ἐξηράνθησαν 0 ·
δέον γὰρ ἄφοβόν σε καὶ ἀτάραχον διαμένειν ὡς ἂν ἐμὸν ὄντα λαὸν εἰς τὸ τέλος ἀφορῶντα τῆς φθαρτῆς τῶν ἀνθρώπων φύσεως καὶ τοῦ μέλλοντος ὀλέθρου διαδέξεσθαι τούτους αὐτούς , οὓς ἐφοβήθης 0 .
σὺ δὲ τούτους μὲν ἐφοβήθης , ἐπελάθου δὲ θεὸν τὸν ποιήσαντά σε , τὸν ποιήσαντα τὸν οὐρανὸν καὶ θεμελιώσαντα τὴν γῆν , καὶ ἐφόβου ἀεὶ πάσας τὰς ἡμέρας τὸ πρόσωπον τοῦ θυμοῦ τοῦ θλίβοντός σε , τοῦ βουλευσαμένου ἐξᾶραί σε .
ἀλλ εἰ καὶ ἐφοβήθης δι ἀσθένειαν , νῦν γοῦν τὸ τέλος αὐτῶν κατανοήσας καὶ τὸν ἐξ ἀνθρώπων ἀφανισμὸν ἐννόησον παρὰ σεαυτῷ καὶ λόγισαι , ποῦ ἄρα ἀπέσβη ὁ θυμὸς ἐκεῖνος τοῦ θλίβοντός σε , ὃν ἐφόβου ·
ἐν γὰρ τῷ σῴζεσθαί σε οὐ στήσονται οὐ δὲ φανήσονται οἱ πρότερόν σε πολεμοῦντες , ὑμεῖς δὲ οἱ πρὸς ὀλίγον ταπεινωθέντες ἀναστήσεσθε τῆς πτώσεως , ἧς πεπτώκατε .
καὶ ταῦτ ἔσται περὶ ὑμᾶς , ἐπειδὴ ἐγώ εἰμι ὁ θεός σου ὁ μὴ μόνον τὸν Φαραὼ πάλαι ποτὲ τοῖς τῆς θαλάσσης παραδοὺς βυθοῖς καὶ τὸν ἐμαυτοῦ διασώσας λαόν , ἀλλὰ καὶ εἰς ἀεὶ τὴν αὐτὴν τῆς ἐμῆς θεότητος ἀρετὴν ἐνδεικνύμενος .
πρὸς ὀλίγον μὲν γὰρ ὅτε βούλομαι τὴν θάλασσαν ἐπαίρεσθαι , συγχωρῶ ὡς ἐξηχεῖν αὐτῆς καὶ ταράσσεσθαι τὰ κύματα , πάλιν δ αὐτὴν καταστέλλων πραΰνω καὶ εἰς γαληνὸν ἄγω .
διὸ καὶ τοὺς κατὰ τῆς ἐκκλησίας τῆς ἐμῆς διωγμοὺς εἰς δοκιμὴν τῶν ἐμῶν ἀθλητῶν ἀφίημι καὶ συγχωρῶ γίνεσθαι .
ἐγὼ γάρ εἰμι ὁ ταράσσων τὴν θάλασσαν καὶ ἠχῶν τὰ κύματα αὐτῆς , ἀλλὰ πάλιν ἐμοῦ θελήσαντος καταστέλλεται καὶ εἰρηνεύει τὰ πάντα .
πλὴν ταρασσομένης τῆς θαλάσσης καὶ τῶν κυμάτων αὐτῆς ἐπαιρομένων ἐγὼ τοὺς ἐμαυτοῦ λόγους εἰς τὸ στόμα σου θήσω καὶ ὑπὸ τὴν σκιὰν τῆς χειρός μου σκεπάσω σε .
ὡς ἂν μή τι πάθοις ὑπὸ τῶν πολεμούντων , ἵνα δὲ ἐπὶ μᾶλλον θαρσαλέος γένῃ καὶ ἀτρεμὴς καὶ ἄπτωτος , μάνθανε ὡς ἐν τῇ ἐμῇ χειρί , ἐν ᾗ ἔστησα τὸν οὐρανὸν καὶ ἐθεμελίωσα τὴν γῆν καὶ τὸν σύμπαντα κόσμον ἐκ τοῦ μὴ ὄντος εἰς τὸ εἶναι παρήγαγον , ἐν αὐτῇ ταύτῃ σκεπάσειν σε ἐπαγγέλλομαι .
τί οὖν χρὴ ἀγωνιᾶν ἢ φοβεῖσθαι φόβον ἀνθρώπινον , δέον ὑποτρέχειν τὴν ἐμὴν σκιὰν μη δὲ ἀναχωρεῖν αὐτῆς , ἀλλὰ καὶ τοὺς λόγους μου πάντοτε φέρειν διὰ στόματος ;
θήσω τοὺς λόγους μου εἰς τὸ στόμα σου , ὅμοιον γένοιτ ἂν τῷ ὑπὸ τοῦ σωτῆρος ἡμῶν λελεγμένῳ πρὸς τοὺς αὐτοῦ μαθητάς ·
ὅταν δὲ ἄγωσιν ὑμᾶς εἰς δικαστήρια , μὴ μεριμνήσητε πῶς ἢ τί λαλήσητε ·
δοθήσεται γὰρ ὑμῖν λόγος ἐν ἐκείνῃ τῇ ὥρᾳ τί λαλήσετε ·
οὐ γὰρ ὑμεῖς ἐστε οἱ λαλοῦντες , ἀλλὰ τὸ πνεῦμα τοῦ πατρός μου τὸ λαλοῦν ἐν ὑμῖν .
διὰ τοῦτο δὲ τὴν ἐμαυτοῦ χεῖρα , δι ἧς ἔστησα τὸν οὐρανὸν καὶ ἐθεμελίωσα τὴν γῆν , ἐξέφηνα ἀνθρώποις ἐπὶ τῷ εἰπεῖν με τῇ Σιών , τοῦτ ἔστι τῷ ἐμῷ λαῷ , θαρσεῖν καὶ μὴ ἀγωνιᾶν ἔτι μη δὲ φοβεῖσθαι ἀπὸ ἀνθρώπου θνητοῦ .
καὶ ἐν σκιᾷ τῆς χειρός μου σκεπάσω σε , ἐν ᾗ ἐφύτευσα τὸν οὐρανὸν καὶ ἐθεμελίωσα τὴν γῆν ·
καὶ εἰς τὸ εἰπεῖν τῇ Σιών Λαός μου εἶ σύ , κατὰ δὲ τὸν Ἀκύλαν 0 ·
καὶ τοῦ εἰπεῖν τῇ Σιών Λαός μου εἶ σύ 0 .
πᾶς τοίνυν ὁ τοῦ θεοῦ λαὸς χρηματίζει ἂν εὐλόγως Σιών , καὶ ἡ Σιὼν οὐδὲν ἕτερον ἔσται ἢ ὁ λαὸς τοῦ θεοῦ 0 .
δι ὅλου δὲ τοῦ παρόντος λόγου τῷ ἐξ ἐθνῶν λαῷ ταῦτα προσπεφώνηται ὡς ἀποδέδεικται διὰ τῶν ἔμπροσθεν .
τὴν κλῆσιν τῶν ἐθνῶν θεσπίσας ὁ λόγος διὰ τῶν πρὸ τούτου ἐν οἷς ἐλέγετο 0 ·
ὅτι νόμος παρ ἐμοῦ ἐξελεύσεται καὶ ἡ κρίσις μου εἰς φῶς ἐθνῶν , διὰ τῶν προκειμένων ἐπὶ ἑτέραν ὑπόθεσιν μεταβαίνει καὶ προσφωνεῖ τῇ πεσούσῃ Ἰερουσαλήμ , ᾗ διαναστῆναι τοῦ πτώματος παραινεῖ 0 .
ἔοικε δὲ σημαίνειν διὰ τούτων τὴν ἐσχάτην αὐτῆς πτῶσιν , ἣν πέπονθε μετὰ τὰ τολμηθέντα ἐν αὐτῇ κατὰ τοῦ σωτῆρος ἡμῶν , δι ἃ καὶ τῆς ὀργῆς τοῦ θεοῦ ἐπειράθη .
χρηστὸς δὲ ὢν ὁ λόγος καὶ φιλάνθρωπος καὶ μὴ βουλόμενος τὸν θάνατον τοῦ ἁμαρτωλοῦ ὡς τὴν μετάνοιαν αὐτοῦ παραινεῖ αὐτὴν σπεύδειν εἰς μετάνοιαν ὑπογράφων ἐλπίδας ἀγαθάς , εἰ μετανοήσειε 0 .
ἐξεγείρου ἐξεγείρου ἀνάστηθι , Ἰερουσαλὴμ ἡ πιοῦσα ἐκ χειρὸς κυρίου τὸ ποτήριον τοῦ θυμοῦ αὐτοῦ ·
οὐκοῦν Ἰερουσαλήμ ἐστιν ἡ πιοῦσα τὸ ποτήριον τῆς ὀργῆς .
καὶ ἔστιν ἑτέρα Ἰερουσαλήμ , περὶ ἧς τὰ μάλιστα θεσπίζεται , διόπερ οὐ χρὴ συγχωρεῖσθαι οὐ δὲ νομίζειν περὶ τῆς αὐτῆς λέγεσθαι οὐ δὲ ἐναντία ·
ἡ μὲν γάρ ἐστιν ἐν οὐρανῷ , ἧς καὶ βασιλεύειν λέγεται ὁ θεός , ἧς οὔ τε ὀργὴ οὔ τε θυμὸς ἅπτεται ·
ἀπέδρα γὰρ ὀδύνη καὶ λύπη καὶ στεναγμὸς ἐξ αὐτῆς , ἡ δέ ἐστι συνεστῶσα ἐπὶ γῆς τοῦ θεοῦ πόλις , δι ἧς ἀπεδείκνυμεν σημαίνεσθαι τὸ θεοσεβὲς ἐν ἀνθρώποις πολίτευμα ·
ἑτέρα δὲ παρὰ ταύτας ἐστὶν ἡ τοῦ θυμοῦ τοῦ θεοῦ πεπειραμένη διὰ τὰς τῶν οἰκητόρων παρανομίας .
τὸ ποτήριον τῆς πτώσεως , τὸ κόνδυ τοῦ θυμοῦ μου , ὁ Σύμμαχος τὸ ποτήριον τοῦ θυμοῦ αὐτοῦ , τὸν κρατῆρα τοῦ σπαραγμοῦ ἔπιε καὶ ἐξεστράγγισε , καὶ οὐκ ἔστιν ὁ παρηγορῶν αὐτὴν ἐξέδωκε .
πίνει δέ τις τὸ ποτήριον θυμοῦ καὶ πτώσεως καὶ πιὼν ἐκστραγγίζει , ὅτε πάσας ὑφίσταται τὰς τιμωρίας καὶ τὰς κολάσεις τὰς ἐπαγομένας , ὑπὲρ ὧν ἔπραξεν ἀτοπημάτων .
ὡς δὲ ἰατρῶν παῖδες τοῖς καχεκτοῦσι πικρὰς προσάγουσιν ἀντιδότους ὑπὲρ τοῦ καθᾶραι τὴν ἐν τῷ σώματι προϋποκειμένην κάκωσιν , οὕτω καὶ περὶ τοῦ θεοῦ λέλεκται ·
ποτήριον ἐν χειρὶ κυρίου οἴνου ἀκράτου πλῆρες κεράσματος , καὶ ἔκλινεν ἐκ τούτου εἰς τοῦτο , πλὴν ὁ τρυγίας αὐτοῦ οὐκ ἐξεκενώθη , πίονται πάντες οἱ ἁμαρτωλοὶ τῆς γῆς 0 ·
ἀναλόγως γὰρ τοῖς ὑποκειμένοις τῇ ψυχῇ πάθεσιν ὁ τῶν ψυχῶν ἰατρὸς τὰς τιμωρίας αὐτῇ προσάγει ὥσπερ τινὰς ἀντιδότους θεραπευτικὰς ἐπὶ καθάρσει τῆς προϋποκειμένης κακίας 0 .
τοῦτο τοίνυν καὶ ἐπὶ τῆς Ἰερουσαλήμ , τοῦ τε ἐν αὐτῇ λαοῦ γεγονέναι διδάσκει .
οὐδένα δέ φησιν εὑρῆσθαι τῶν ἐν αὐτῇ γεγεννημένων υἱῶν αὐτῆς τὸν δυνάμενον αὐτὴν παρακαλέσαι καὶ τῶν κακῶν ἀπαλλάξαι .
ὃ δὴ καὶ αὐτὸ ἐπληροῦτο οὐκ ἄλλοτε ἢ μετὰ τὸ πάθος τοῦ σωτῆρος ἡμῶν , ὅτε οὔ τε προφήτης οὔ τε ἱερεὺς οὔ τε τις τῶν θεοφιλῶν ἀνδρῶν εὕρηται ἐν αὐτῇ , ἐπεὶ καὶ τοῦ σωτῆρος ἡμῶν τοὺς μαθητὰς καὶ ἀποστόλους καὶ εὐαγγελιστὰς ἐξ ἑαυτῶν ἤλασαν , τοὺς μὲν ἀνελόντες , τοὺς δὲ πληγαῖς αἰκισάμενοι καὶ πορρωτάτω ἑαυτῶν ἐκδιώξαντες .
κατὰ γὰρ τοὺς τῶν Βαβυλωνίων χρόνους πολιορκηθείσης τῆς πόλεως καὶ τοῦ λαοῦ αἰχμαλώτου ληφθέντος ὑπελίποντο ἐν αὐτοῖς ἄνδρες δίκαιοι καὶ προφῆται οἱ παρακαλεῖν αὐτοὺς δυνάμενοι .
ἀλλὰ νῦν φησιν ἡ προφητεία ·
οὐδεὶς ἦν ὁ παρακαλῶν σε ἀπὸ τῶν τέκνων σου , ὧν ἔτεκες .
δύο ταῦτα ἀντικείμενά σοι , ὁ Σύμμαχος δύο φησίν ἐστι ταῦτα τὰ συσταθέντα σοι ·
τίς λυπηθήσεταί σοι ;
ἡ ταλαιπωρία καὶ ἡ συντριβὴ καὶ ὁ λιμὸς καὶ ἡ μάχαιρα 0 ·
τίς παρηγορήσει σε ;
καὶ ἐπιλέγει κατὰ τὸν Σύμμαχον ·
οἱ υἱοί σου ἐπορεύθησαν ἀγόμενοι ἐπ ἀρχῆς πάντων ἀμφιβλήστρων ὡς ὄρυξ ἐν ἀμφιβλήστρῳ , καὶ κατὰ τοὺς λοιποὺς δὲ ἑρμηνευτὰς ἀντὶ τοῦ 0 1 ·
ὡς σευτλίον ἡμίεφθον , ὡς ὄρυξ εἴρηται ἠμφιβληστρευμένος ἢ συνειλημμένος 0 .
ὄρνεον δέ ἐστιν ὄρυξ οὕτω καλούμενος , ᾧ παραβάλλει τοὺς υἱοὺς Ἰερουσαλὴμ ἀμφιβλήστρῳ τοῦ διαβόλου περιβληθέντας ·
διὸ καὶ τῷ θυμῷ παρεδόθησαν .
ὅθεν ὁ Σύμμαχος ἐπιλέγει ·
οἱ πλήρεις ὀργῆς κυρίου , ἐπιτιμήσεως τοῦ θεοῦ 0 .
διὰ τοῦτο ἄκουσον δὴ κεκακωμένη καὶ μεθύουσα οὐκ ἀπὸ οἴνου .
καὶ ἐπιφέρει κατὰ τὸν Σύμμαχον ·
τάδε λέγει ὁ δεσπότης σου ·
καὶ ὁ θεός σου ὑπερμαχήσει τοῦ λαοῦ αὐτοῦ .
ἰδοὺ ἦρα ἀπὸ τῆς χειρός σου τὸ ποτήριον τοῦ σπαραγμοῦ , τὸν κρατῆρα τὸ ποτήριον τοῦ θυμοῦ , οὐ προσθήσεις πιεῖν αὐτὸ ἔτι .
ἐπαγγέλλεται δὲ τῇ Ἰερουσαλὴμ ὁ λόγος λήψεσθαι ἀπ αὐτῆς τὸ ποτήριον τοῦ θυμοῦ , εἰ μετανοήσειε ·
τὸ γὰρ ἰδοὺ ἦρα ἀντὶ τοῦ λήψομαι εἴρηται .
εἰ τάδε ποιήσειες τὰ προσταττόμενά σοι καὶ εἰ πεισθείης τῷ φάσκοντί σοι λόγῳ 0 ·
ἐξεγείρου ἐξεγείρου ἀνάστηθι , Ἰερουσαλήμ ·
ἐξεγερθείσῃ γὰρ αὐτῇ καὶ διαναστάσῃ ἐπαγγέλλεται τὰ εἰρημένα , ὡσεὶ μὴ πεισθείη μη δὲ διεγερθείη μη δὲ τοῦ πτώματος ἀνασταίη , μείνειε δὲ ἀπειθὴς καὶ ἀνήκοος , αὐτῇ ἑαυτῆς ἔσται αἰτία τοῦ μὴ τυχεῖν τῶν ἐπηγγελμένων .
ταῦτα δὲ πρὸς πᾶν τὸ Ἰουδαίων ἔθνος ἐλέγετο ·
οὐ γὰρ τοῖς λίθοις καὶ τοῖς οἰκοδομήμασιν , ἀλλ οὐ δὲ τῷ χοῒ τῆς γῆς καὶ τῇ ἐρημίᾳ τοῦ τόπου ταῦτα προσεφωνεῖτο .
νοήσεις δὲ τοῦ λόγου τὴν διάνοιαν ἀπὸ τοῦ καὶ ἐν ἑτέροις λέγεσθαι τοῖς αὐτοῖς ·
ἵνα τί ἀποστρέφετε ἀποστροφὴν ἀναιδῆ ;
διαναστήσειν αὐτὴν τοίνυν ἐπαγγέλλεται μηκέτι πίεσθαι τὸ ποτήριον τοῦ θυμοῦ ·
δοθήσεσθαι γὰρ αὐτὸ τοῖς αὐτῆς πολεμίοις 0 .
καὶ θήσω αὐτὸ εἰς χεῖρας τῶν ἀποικισάντων σε , τῶν εἰπόντων τῇ ψυχῇ σου Κύψον , ἵνα παρέλθωμεν ·
καὶ ἔθηκας ὡς γῆν τὸν νῶτόν σου καὶ ὡς πάροδον τοῖς παροδεύουσιν 0 .
Εἰκὸς δὲ ταῦτα λέγεσθαι καὶ περὶ ἀντικειμένων δυνάμεων , αἷς ὑποτάσσει ἑαυτὴν πᾶσα ψυχὴ ἡ τοῦ θεοῦ ἀποστᾶσα 0 ·
ἡ μὲν γὰρ τῷ θεῷ προσιοῦσα ὄρθιος ἕστηκεν ἄνω βλέπουσα καὶ πρὸς αὐτὸν ἐπηρμένη , ἡ δὲ συνάψασα ἑαυτὴν τοῖς τὴν ἁμαρτίαν ἐνεργοῦσι δαίμοσι πονηροῖς ἀναγκάζεται κύπτειν , ὁποία ἦν ἡ ἐν τῷ Εὐαγγελίῳ συγκύπτουσα εἰς τὸ παντελὲς καὶ μὴ δυναμένη ἀνανεύειν γυνή , περὶ ἧς ὁ σωτὴρ ἔλεγε ·
ταύτην δὲ θυγατέρα οὖσαν Ἀβραάμ , ἣν ἔδησεν ὁ σατανᾶς δέκα καὶ ὀκτὼ ἔτη 0 .
οὕτω δ οὖν καὶ ἡ Ἰερουσαλὴμ ὅλη δι ὅλου χαμαὶ πεσοῦσα καὶ εἰς ἔδαφος ἁπλωθεῖσα ὡς καταπατεῖσθαι ὑπὸ τῶν ταπεινωσάντων αὐτὴν προστάττεται διαναστῆναι , καὶ δεύτερον δὲ αὐτῇ προσφωνεῖ ὁ λόγος φάσκων ·
ἐξεγείρου ἐξεγείρου , Σιών , ἔνδυσαι τὴν ἰσχύν σου , Σιών ·
ἔχει γάρ τινα μεγίστην δύναμιν καὶ ἰσχὺν ἡ λογικὴ ψυχὴ καὶ δόξαν ἔχει μεγάλην , ἅτε κατ  εἰκόνα θεοῦ πεποιημένη ἦν , ἐπαναλαβεῖν αὐτὴν βούλεται καὶ γενέσθαι πόλιν ἁγίαν ὡς μηκέτι διαβαίνειν δι αὐτῆς ἀπερίτμητον μη δὲ ἀκάθαρτον ·
διὰ μὲν οὖν τοῦ ἀπεριτμήτου τὸν ἀλλογενῆ καὶ ἀλλόφυλον σημαίνει , διὰ δὲ τοῦ ἀκαθάρτου τὸν εἰδωλολάτρην 0 .
εἰ τοίνυν ὑπακούσειας τῷ προστάγματι καὶ διαναστᾶσα γένοιο ἁγία πόλις τοῦ θεοῦ , ἐπαγγέλλεταί σοί φησιν ὁ λόγος μή τε εἰδωλολάτρην μή τε ἀλλογενῆ διαβήσεσθαι διὰ σοῦ .
καὶ ἕτερον δὲ αὐτῇ παρακελεύεται πρᾶξαι λέγων ·
ἐκτίναξαι τὸν χοῦν καὶ ἀνάστηθι , Ἰερουσαλήμ ·
ἐπ  αὐτῇ γὰρ ἦν τὸ ἀποτρίψασθαι τὸν περιπλασθέντα αὐτῇ χοῦν καὶ τὸ διαναστῆναι τῆς ἐπισυμβάσης αὐτῇ πτώσεως καὶ τὸ ἐκλῦσαι τὸν ἐπιτεθέντα αὐτῇ δεσμὸν τοῦ τραχήλου , ᾧ τὴν ψυχὴν ὥσπερ βρόχῳ κατέδησαν σειραῖς ἁμαρτιῶν αἱ ἀντικείμεναι δυνάμεις .
καὶ ὅτι ταῦτα οὐ πρὸς τὰ οἰκοδομήματα οὐ δὲ πρὸς τὴν αἰσθητὴν πόλιν λέλεκται , ἀλλὰ πρὸς τὸν ἄπιστον λαὸν διασαφεῖ , δι ὧν ἐπιφέρει ἑξῆς λέγων ·
ἔκλυσαι τὸν δεσμὸν τοῦ τραχήλου σου , ἡ αἰχμάλωτος θυγάτηρ Σιών 0 .
σαφῶς γὰρ αἰχμάλωτον εἰπὼν οὐδὲν ἕτερον ἢ τὸν λαὸν ἐδήλωσεν ὅλον δι ὅλου ληφθέντα αἰχμάλωτον ὑπὸ τῆς διαβολικῆς δυνάμεως 0 .
διὸ καὶ σαφέστερον προσφωνῶν τῷ αὐτῷ λαῷ φησι ·
δωρεὰν ἐπράθητε , καὶ ἀνωτέρω δὲ πρὸς τὸν αὐτὸν ἐλέγετο ·
ἰδοὺ ταῖς ἁμαρτίαις ὑμῶν ἐπράθητε , καὶ ταῖς ἀνομίαις ὑμῶν ἐξαπέστειλα τὴν μητέρα ὑμῶν .
διότι ἦλθον καὶ οὐκ ἦν ἄνθρωπος , ἐκάλεσα καὶ οὐκ ἦν ὁ ὑπακούων , ἄντικρυς τοῦ λόγου διὰ τούτων τὴν εἰς ἀνθρώπους πάροδον τοῦ κυρίου δηλοῦντος , μεθ ἣν ἐπράθησαν ταῖς ἁμαρτίαις αὐτῶν δωρεὰν μηδὲν ἀντικαταλλαξάμενοι τῆς ἑαυτῶν ἀπωλείας .
πλὴν καὶ μετὰ τοσαῦτα εἰς σωτηρίαν ὁ λόγος αὐτοὺς ἀνακαλούμενος ἐπαγγέλλεται λυτρώσασθαι αὐτούς , εἰ βουληθεῖεν προσδραμεῖν αὐτῷ καὶ καταδέξασθαι τὴν τοῦ Χριστοῦ χάριν , λυτρώσεσθαι δὲ οὐ μετὰ ἀργυρίου ·
οὐ γὰρ ἦν σωματικὴ αὐτῶν ἡ αἰχμαλωσία , ἵνα διὰ λύτρων σωματικῶν τύχωσι τῆς ἐλευθερίας , ἐπειδὴ τὰς ψυχὰς ἦσαν πεπραμένοι .
διὰ τοῦτο οὐκ ἐν ἀργυρίῳ λυτροῦσθαι ἔμελλον , ἀλλὰ δηλονότι τῷ τιμίῳ τοῦ Χριστοῦ αἵματι .
τούτοις ἑξῆς κατηγορεῖ τοῦ Ἰουδαίων λαοῦ εἰς Αἴγυπτον πάλαι καταβεβηκότος οἰκείᾳ προαιρέσει καὶ μετὰ ταῦτα ἀπαχθέντος εἰς Ἀσσυρίους βίᾳ καὶ ἀνάγκῃ .
βίᾳ ἤχθησαν , ὁ Σύμμαχος ·
καὶ Ἀσσούρ φησιν ἕνεκεν οὐδενὸς ἐδημαγώγησεν αὐτόν .
ἀλλὰ πάλαι μέν φησιν ὑποχείριος γέγονεν Αἰγυπτίοις ἔπειτα Ἀσσυρίοις , νῦν δὲ ἐπὶ τῆς ἐμῆς παρουσίας ἄλλῳ λόγῳ δωρεὰν ἐπράθησαν .
καὶ νῦν τί ὧδε ἔσται ;
ἢ κατὰ τοὺς λοιποὺς ἑρμηνευτάς 0 ·
καὶ νῦν τί ἐστί μοι ὧδε ;
οὐδὲν γάρ φησιν ὧδε παρ αὐτοῖς εὑρίσκω , ὃ δὴ καὶ ἀνωτέρω ἐδηλοῦτο λέγων ·
διότι ἦλθον καὶ οὐκ ἦν ἄνθρωπος , ἐκάλεσα καὶ οὐκ ἦν ὁ ὑπακούων .
ἀλλὰ πάλαι μὲν βίᾳ καὶ ἀνάγκῃ καταδεδουλωμένοι πρότερον μὲν τοῖς Αἰγυπτίοις ἔπειτα δὲ τοῖς Ἀσσυρίοις διὰ τὰς αὐτῶν παρεδόθησαν ἁμαρτίας , νῦν δὲ δωρεὰν ἐλήφθησαν ὡς ὄρυξ ἐν ἀμφιβλήστρῳ ὑπὸ τοῦ τῶν ψυχῶν θηρευτοῦ τοῖς τῆς κακίας ἀμφιβλήστροις περιβληθέντες 0 .
ὅτι ἐλήφθη ὁ λαός μου δωρεάν , θαυμάζετε καὶ ὀλολύζετε .
ὁ μὲν Σύμμαχος 0 ·
οἱ ἐξουσιάζοντες αὐτοῦ φησιν ὀλολύζουσιν , ὁ δὲ Ἀκύλας 0 ·
οἱ ἐξουσιάζοντες αὐτοῦ δακρύουσιν , ὁ δὲ Θεοδοτίων 0 ·
οἱ ἄρχοντες αὐτοῦ ὀλολύζουσιν .
οὐκοῦν οἱ ἄρχοντες καὶ οἱ προεστῶτες τοῦ λαοῦ ὡς αἴτιοι τῆς ἀπωλείας αὐτοῦ γενόμενοι κολάσει παραδοθέντες ὀλολύζουσιν ·
αὐτοὶ γὰρ ἦσαν οἱ καὶ ἀνασείσαντες τὰ πλήθη ταῖς κατὰ τοῦ σωτῆρος ἡμῶν ἀθέοις χρήσασθαι φωναῖς .
ὃ δὴ καὶ διὰ τῶν ἔμπροσθεν ἐδηλοῦτο ἐν τῷ ·
ὑμεῖς δὲ τί ἐνεπυρίσατε τὸν ἀμπελῶνά μου , καὶ ἡ ἁρπαγὴ τοῦ πτωχοῦ ἐν τοῖς οἴκοις ὑμῶν 0 ;
τούτοις ἑξῆς ἐπαναλαβὼν ὁ λόγος φησί ·
τάδε λέγει κύριος Δι ὑμᾶς διὰ παντὸς τὸ ὄνομά μου βλασφημεῖται ἐν τοῖς ἔθνεσιν , ἢ κατὰ τὸν Σύμμαχον 0 ·
διὰ παντὸς ὅλην τὴν ἡμέραν τὸ ὄνομά μου βλασφημεῖται .
ἐν τοῖς ἔθνεσιν οὔ τε ἐν τῷ Ἑβραϊκῷ οὔ τε παρὰ τοῖς λοιποῖς ἑρμηνευταῖς φέρεται .
σημαίνει δὲ διὰ τούτων ἡ προφητεία τὰς κατὰ τοῦ Χριστοῦ βλασφημίας αὐτῶν , ἃς δι ἡμέρας ἁπάσης ἀεὶ καὶ διὰ παντὸς ποιοῦνται οἱ ἄρχοντες τοῦ Ἰουδαίων ἔθνους .
ἀλλ  ὑμεῖς μέν φησι τοιοῦτοι , ἕτερος δὲ συστὰς ἐμοὶ λαὸς ἐξ ἐθνῶν , περὶ οὗ διὰ τῶν ἔμπροσθεν εἴρηται 0 ·
γνώσεται τὸ ὄνομά μου , ὅπερ ὑμεῖς βλασφημεῖτε οὐκ εἰδότες αὐτοῦ τὴν δύναμιν .
ὁ δὲ ἐμὸς λαὸς γνώσεταί μου τὸ ὄνομα αὐτῇ πείρᾳ μαθών , ὅσης μετέχει σωτηρίου καὶ θείας δυνάμεως .
καὶ ταῦτα ἔσται ἐν τῇ ἡμέρᾳ ἐκείνῃ ·
ποίᾳ δὲ ταύτῃ , ἀλλ ὅταν ἐγώ φησιν αὐτὸς ὁ νῦν διὰ τῶν προφητῶν ταῦτα φθεγγόμενος τὴν ἐμαυτοῦ ποιήσωμαι παρουσίαν εἰς ἀνθρώπους 0 ;
καὶ κατὰ τὸν Σύμμαχον δὲ εἴρηται ·
γνώσεται ὁ λαός μου τὸ ὄνομά μου διὰ τοῦτο ἐν τῇ ἡμέρᾳ ἐκείνῃ , ὅτι ἐγὼ αὐτὸς ὁ λαλῶν 0 ·
ἰδού εἰμι , ὡσεὶ σαφέστερον ἔλεγεν , ὅταν ἐγὼ αὐτὸς ὁ νῦν διὰ τοῦ προφήτου λαλῶν ταῦτα ἐμαυτὸν ἀνθρώποις ἐπιδείξας εἴποιμι , ὅτι ἐγώ εἰμι αὐτὸς ὁ λαλῶν ·
πάρειμι .
θεσπίσας ὁ λόγος τὴν εἰς ἀνθρώπους παρουσίαν αὐτοῦ πάλαι διὰ τῶν προφητῶν λαλοῦντος σφόδρα ἀκολούθως ἐπισυνάπτει τὸ εὐαγγελικὸν κήρυγμα τὸ εἰς πάντα τὰ ἔθνη διαδοθὲν διὰ τῶν ἀποστόλων αὐτοῦ , ὧν τὴν μνήμην διὰ τῶν προκειμένων ποιεῖται .
τὴν δὲ τούτων διάνοιαν καὶ ὁ θεσπέσιος Ἀπόστολος ἐκλαβὼν ἐν τῇ πρὸς Ῥωμαίους ἐπιστολῇ τοῦτον μετέφρασε τὸν τρόπον ·
ὡς ὡραῖοι οἱ πόδες τῶν εὐαγγελιζομένων ἀγαθά , τῶν εὐαγγελιζομένων εἰρήνην 0 .
ὁ δὲ Σύμμαχος τὰ κατὰ τοὺς τόπους οὕτως ἡρμήνευσε ·
τί εὐπρεπεῖς ἐπὶ τῶν ὀρέων πόδες εὐαγγελιζομένου , ἀκοὴν ποιοῦντος εἰρήνην , εὐαγγελιζομένου ἀγαθά , ἀκουστὴν ποιοῦντος σωτηρίαν 0 .
ἀντὶ τοῦ σωτηρίαν , ἰησουὰ ἡ Ἑβραϊκὴ λέξις περιέχει , ὥστε εἰ ἦσαν ἀμετάβλητον φυλάξαντες οἱ ἑρμηνευταὶ τὴν Ἑβραϊκὴν φωνήν , οὐδὲν ἐκώλυεν αὐτοὺς εἰπεῖν ·
ἀκουτίζοντος τὸν Ἰησοῦν .
τί ὡραιώθησάν φησιν ἐπὶ τὰ ὄρη πόδες εὐαγγελιζομένων ἀγαθά , ἀκουτίζοντος σωτηρίαν , κατὰ δὲ τὸν Θεοδωτίονα ·
ὡς εὐπρεπεῖς ἐπὶ τὰ ὄρη πόδες τῶν εὐαγγελιζομένων ἀγαθά 0 .
ἐν τούτοις τὸ πνεῦμα τὸ προφητικὸν τῶν κηρύκων τοῦ εὐαγγελίου τοὺς πόδας ἀποθαυμάζει , δι ὧν πεποίηνται δρόμον ἐκπεριελθόντες τὴν εἰς πάντα τὰ ἔθνη περίοδον .
ὡραῖοί τε ἦσαν αὐτῶν οἱ πόδες καὶ διὰ τὸ κεκαθάρθαι ὡς ἂν τοῦ σωτῆρος αὐτοὺς ἀπονίψαντος , ἐπὶ δὲ τῶν ὀρέων ἔτρεχον διὰ τὸ μετέωρον καὶ ὑψηλὸν τοῦ εὐαγγελικοῦ κηρύγματος , εἰρήνην δὲ κατήγγελλον ἀνθρώποις εὐαγγελιζόμενοι τὴν πρὸς θεὸν εἰρήνην καὶ ταύτην γε τὴν εἰρήνην , ἣν τοῖς μακρὰν καὶ τοῖς ἐγγὺς εὐηγγελίζοντο , δηλοῦντες τὸν Χριστὸν τοῦ θεοῦ ποιήσας τὰ ἀμφότερα ἓν καὶ τὸ μεσότοιχον τοῦ φραγμοῦ λύσας , τὴν ἔχθραν , ἐν τῇ σαρκὶ αὐτοῦ .
διὸ ταῖς ἐκκλησίαις ἐπιστέλλων ὁ Παῦλος χάρις ὑμῖν καὶ εἰρήνη λέγων ἔγραφε .
καὶ ἀγαθὰ δὲ εὐηγγελίζοντο , τὰ ὄντως ἀγαθά , τοὺς μακαρισμοὺς καταγγέλλοντες , οὓς ὁ σωτὴρ ἐδίδου διὰ τῆς εὐαγγελικῆς διδασκαλίας .
ἔλεγε δὴ τὸ κήρυγμα τῇ Σιών , δηλαδὴ τῷ θεοσεβεῖ πολιτεύματι καὶ τῷ χορῷ τῷ ἀποστολικῷ ·
βασιλεύσει σου ὁ θεός , διὸ τὴν βασιλείαν τῶν οὐρανῶν ἅπασι κατήγγελον ἀνθρώποις .
φωνὴ τῶν φυλασσόντων σε ὑψώθη , ὁ Σύμμαχος φωνὴ τῶν σκοπῶν σου ἐπῆρε φωνὴν εἴρηκε καὶ ἐπήγαγεν ·
ἐπὶ τὸ αὐτὸ αἰνέσουσιν ·
ὀφθαλμοφανῶς γὰρ ὄψονται ἐν τῷ ἐπιστρέψαι κύριον τὴν Σιών , πάλιν κ ἀνταῦθα τοῦ θεοσεβοῦς πολιτεύματος Σιὼν ὀνομαζομένου , κατὰ δὲ τὸν Ἀκύλαν 0 ·
φωνή φησι τῶν σκοπῶν σου ἐπῆρε φωνήν , ἐπὶ τὸ αὐτὸ ἀγαλλιάσονται ·
ὅτι ὀφθαλμὸν ἐν ὀφθαλμῷ ὄψονται , κατὰ δὲ τὸν Θεοδοτίωνα 0 ·
φωνὴ τῶν σκοπῶν σου ἐπῆρε φωνήν , περὶ οὗ αἰνέσουσιν ·
ὅτι ὀφθαλμὸν ἐν ὀφθαλμῷ ὄψονται , σκοποὺς ἐνταῦθα τοὺς μαθητὰς καὶ ἀποστόλους τοῦ σωτῆρος ἡμῶν ὀνομάζοντος τοῦ λόγου 0 .
ὥσπερ γὰρ ἐκαλοῦντο σκοποὶ τοῦ ἐκ περιτομῆς λαοῦ οἱ παρ αὐτοῖς γενόμενοι προφῆται , οὕτω καὶ νῦν τῆς νέας καὶ καινῆς Σιών , δηλαδὴ τῆς ἐκκλησίας τοῦ θεοῦ καὶ τοῦ θεοσεβοῦς πολιτεύματος οἱ τοῦ σωτῆρος ἡμῶν ἀπόστολοι γεγόνασι σκοποὶ καὶ φύλακες , οἳ καὶ ὀφθαλμοφανῶς αὐτόπται καὶ αὐτήκοοι τοῦ σωτῆρος γενόμενοι ὕψωσαν τὴν ἑαυτῶν φωνὴν ὡς ἐξάκουστον αὐτὴν γενέσθαι πᾶσι τοῖς ἔθνεσιν .
οἱ δ αὐτοὶ πάσης πνευματικῆς εὐφροσύνης ἐπληροῦντο ἐλεουμένης ὑπὸ τοῦ θεοῦ τῆς ἀποδοθείσης ἡμῖν Σιὼν καὶ τῶν πάλαι ἐρήμων αὐτῆς σῳζομένων διὰ τῆς σωτηρίου ἀπολυτρώσεως .
ῥηξάτω εὐφροσύνην ἅμα τὰ ἔρημα Ἰερουσαλήμ , ὁ Σύμμαχος ·
ἱλαρύνθητε καὶ ἀγαλλιᾶσθε ὁμοῦ τὰ ἔρημα Ἰερουσαλήμ , Ἰερουσαλὴμ νοουμένης τῆς τοῦ θεοῦ πόλεως , λέγω δὲ τοῦ θεοσεβοῦς πολιτεύματος , οὗ τὰ πάλαι γενόμενα ἔρημα εὐαγγελίζεται , νῦν ὁ λόγος ἀγαλλιάσεως καὶ εὐφροσύνης πληρωθήσεσθαι διὰ τὸ τοῦ θεοῦ ἔλεος .
σφόδρα δὲ ἀκολούθως τίνα ἦν τὰ εἰρημένα τῇ Ἰερουσαλήμ , παρίστησι συνάπτων ἑξῆς καὶ λέγων ·
ἀποκαλύψει κύριος τὸν βραχίονα τὸν ἅγιον αὐτοῦ ἐνώπιον πάντων τῶν ἐθνῶν , καὶ κατὰ τὸν Σύμμαχον δὲ εἴρηται ·
ἀπεκάλυψε κύριος τὸν βραχίονα τὸν ἅγιον αὐτοῦ ἐνώπιον πάντων τῶν ἐθνῶν καὶ ὄψεται πάντα τὰ πέρατα τῆς γῆς τὸ σωτήριον τοῦ θεοῦ ἡμῶν .
ὁρᾷς ὅπως καὶ διὰ τούτων τοῖς ἔθνεσι τὸ εὐαγγελικὸν κήρυγμα τὰ ἐπαγγελλόμενα ὑπισχνεῖται ·